# Arész

### A Wikipédiából, a szabad lexikonból.

Mars szobra Hadrianus villájában

Arész (Άρης), a római Mars a görög és római mitológiában a háború istene, Zeusz-Iuppiter és Héra-Iuno gyermeke, Erisz testvére. Pallasz Athénével ellentétben nem az igazságos háború és küzdelem istene volt, hanem az értelmetlen vérontás és kegyetlen öldöklés megtestesítője. Magas és helyes férfiú volt, de csalóka és kegyetlen. Szent állatai közé tartozott a farkas és a harkály is. Arész nem tartozott a jóságos istenek közé, hiszen vérengző és féktelen volt. Amint meghallotta, hogy a földön két sereg ront egymásnak, feltette harci sisakját és felpattant harci szekerére, amelyet két tüzet okádó fekete ló húzott. Kardja félelmetes suhintása kiszámíthatatlan volt, hogy melyik sereget ritkítja, hiszen Arész belerohant a csata sűrűjébe, és nem érdekelte semmi, amíg vér folyt. Félelmetes szekerét mindig négy lovas követte: a Fájdalom, a Kétség, az Éhínség és a Feledés. Ők először szenvedést és kínokat hoztak arra a földre, amerre Arész járt, és nem lehetett őket legyőzni. Ám a pusztulás után jött a Feledés, aki helyrerakott mindent, és új alapot teremtett egy újabb háborúhoz.

A vérengző istenség szeretni is tudott. Igen ismertek voltak Aphroditéval megesett kalandjai, ám gyermeke sosem született tőle.

## [szerkesztés] Mars

A római Mars eredetileg földműves istenség volt, csak görög hatásra azonosították Arésszal. A legenda szerint viszont a zárdába kényszerített Rhea Silvia, Numitor Alba Longa-i király leánya is megtetszett Marsnak. A jóslat szerint az ő gyermekei fogják megdönteni Numitor király hatalmát, ezért záratták be egy Vesta szentelt kolostorba. Ám egyszer amikor vízért ment a folyóhoz, elaludt annak partján, és álmában Mars elcsábította. A teherbe esett Rhea Silvia megszülte ikreit, Romulust és Remust, akik a legenda szerint Róma alapítói voltak. A magára maradt ikreket egy ideig egy anyafarkas és egy harkály táplálta, amelyeket Mars küldött segítségükre.

A hadisten halhatatlan volt, de sebezhető. Amint megsérült egy heves csatában, sértődötten szaladt apjához, Zeuszhoz az Olümposzra, aki meggyógyította sebeit. Leginkább a harciasságáról ismert Thrákiában tisztelték Árészt, görög földön népszerűtlen volt vérengzései miatt. Mars a folyamatos háborúskodások révén hódító Róma istenségei sorában jelentős helyet foglalt el.

A lap eredeti címe "http://hu.wikipedia.org../../../a/r/%C3%A9/Ar%C3%A9sz.html"

Kategória: Görög istenek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Català
- Česky
- Dansk
- Deutsch
- Ελληνικά
- Esperanto
- Español
- Français
- Galego
- עברית
- हिन्दी
- Hrvatski
- Interlingua
- Íslenska
- Italiano
- 日本語
- ქართული
- 한국어
- Lietuvių
- Latviešu
- Македонски
- Plattdüütsch
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- 中文